CELEX: 62021TN0611
Language: el
Date: 2021-09-23 00:00:00
Title: Υπόθεση T-611/21: Προσφυγή της 23ης Σεπτεμβρίου 2021 — ADS L. Kowalik, B. Włodarczyk κατά EUIPO — ESSAtech (Τηλεχειριστήρια [ασύρματα] (Εξαρτήματα για -))

13.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 502/34
            
         
      Προσφυγή της 23ης Σεπτεμβρίου 2021 — ADS L. Kowalik, B. Włodarczyk κατά EUIPO — ESSAtech (Τηλεχειριστήρια [ασύρματα] (Εξαρτήματα για -))
      (Υπόθεση T-611/21)
      (2021/C 502/51)
      Γλώσσα του δικογράφου της προσφυγής: η πολωνική
      
         Διάδικοι
      
      
         Προσφεύγουσα: ADS L. Kowalik, B. Włodarczyk s.c. (Sosnowiec, Πολωνία) (εκπρόσωπος: M. Oleksyn, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: ESSAtech (Přistoupim, Τσεχική Δημοκρατία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σχεδίου: Η προσφεύγουσα ενώπιον του Γενικού Δικαστηρίου
      
         Επίδικο σχέδιο ή υπόδειγμα: Κοινοτικό σχέδιο «Τηλεχειριστήρια [ασύρματα] (Εξαρτήματα για -)» — Υπ’ αριθ. 4 539 302-0001 κοινοτικό σχέδιο
      
         Προσβαλλόμενη απόφαση: Απόφαση του τρίτου τμήματος προσφυγών του EUIPO της 5ης Ιουλίου 2021 στην υπόθεση R 1070/2020-3
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να ορίσει ότι το EUIPO και η αντίδικος ενώπιον του τμήματος προσφυγών φέρουν τα δικαστικά έξοδά τους και να τους καταδικάσει στα έξοδα στα οποία υποβλήθηκε η προσφεύγουσα, περιλαμβανομένων και εκείνων της διαδικασίας ενώπιον του EUIPO.
               
            
         Προβαλλόμενοι λόγοι
      
      
                  —
               
               
                  Παράβαση των συνδυασμένων διατάξεων του άρθρου 8, παράγραφος 1, του κανονισμού (ΕΕ) 6/2002 του Συμβουλίου και του άρθρου 25 παράγραφος 1, στοιχείο β', του ίδιου κανονισμού και παραβίαση των αρχών που καθιερώθηκαν με την απόφαση στην υπόθεση DOCERAM C-395/16 (1), σε συνδυασμό με παράβαση των συνδυασμένων διατάξεων του άρθρου 41, παράγραφος 2, στοιχείο γ', και του άρθρου 41, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης (αρχή της χρηστής διοίκησης)·
               
            
                  —
               
               
                  Παράβαση των συνδυασμένων διατάξεων του άρθρου 63, παράγραφος 1, και του άρθρου 63, παράγραφος 2, του κανονισμού και παραβίαση των αρχών που καθιερώθηκαν με την απόφαση στην υπόθεση DOCERAM C-395/16, σε συνδυασμό με παράβαση των συνδυασμένων διατάξεων του άρθρου 41, παράγραφος 2, στοιχείο γ', και του άρθρου 41, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης (αρχή της χρηστής διοίκησης).
               
            
         (1)  Απόφαση της 8ης Μαρτίου 2018, DOCERAM GmbH κατά CeramTec GmbH, στην υπόθεση C-395/16, EU:C:2018:172.